**Naloge** strokovne komisije za izvedbo postopka **Javnega poziva za leto 2021 za sofinanciranje projektov nevladnih organizacij, izbranih na razpisih sofinanciranih iz proračuna Evropske unije ali Urada za finančni mehanizem (v nadaljnjem besedilu: strokovna komisija)**:

* pregled oziroma ocena besedila javnega poziva pred objavo v Uradnem listu RS in na vladnem portalu gov.si ali je pripravljena tako, da je mogoče pričakovati uspešen javni poziv,
* vodenje postopka predmetnega javnega poziva,
* ugotavljanje pravočasnosti ter pravilnosti izpolnjenosti in označenosti ovojnic,
* odpiranje prispelih vlog,
* ugotavljanje popolnosti prispelih vlog,
* priprava pozivov za dopolnitve,
* pregled dopolnitev,
* preverjanje izpolnjevanja osnovnih pogojev popolnih vlog in priprava informacije o vlogah, ki jih je potrebno zavreči ali zavrniti,
* priprava predlogov za dodatna pojasnila vlog s strani prijaviteljev,
* razvrstitev projektov glede na izpolnjevanje pogojev za javni poziv s predlogom liste projektov za sofinanciranje oziroma predlogom projektov za zavrnitev sofinanciranja,
* posredovanje predlogov liste projektov za sofinanciranje (predlog prejemnikov sredstev) in za zavrnitev predstojniku ministrstva.

Mandat komisije za javni poziv traja do izdaje sklepa o izboru prejemnikov sredstev oziroma do zaključka vseh postopkov v povezavi s predmetnim javnim pozivom.

Komisija odloča z navadno večino glasov vseh prisotnih članov komisije.

**Člani** strokovne komisije:

* Ludvik Štritof
* Špela Turk
* Vanja Jereb
* Urška Kavčič
* Mojca Žerovec

Člani komisije ne smejo biti interesno povezani s prijavitelji programa. Interesna povezanost pomeni, da niso s prijavitelji programa, njihovimi zakonitimi zastopniki ali pooblaščenci v poslovnem razmerju, sorodstvenem razmerju v ravni vrsti ali stranski vrsti do vštetega četrtega kolena, zakonski zvezi ali svaštvu do vštetega drugega kolena, četudi je zakonska zveza že prenehala, ali v zunajzakonski skupnosti. Drugi elementi interesne povezanosti se presojajo v skladu s Kodeksom ravnanja javnih uslužbencev (Uradni list RS, št. 8/01).

Za člane komisije se v zvezi z nasprotjem interesov uporabljajo določbe Zakona o javnih uslužbencih in Zakona o integriteti in preprečevanju korupcije.